open-index/open-wikipedia-markdown huggingface dataset:
משאל העם על מעמד פוארטו ריקו (2020)

**משאל עם על מעמד [[פוארטו ריקו]]** נערך ב-3 בנובמבר 2020, במקביל לבחירות הכלליות בארצות הברית, כבר מאי 2020 הכריזה מושלת פוארטו ריקו, ונדה ואסקס גרסד, שיתקיים בסמוך לבחירות הכלליות משאל עם על מעמד האי, משאל העם הוא משאל העם השישי שדן במעמד הריבוני של האי (המשאל הקודם התקיים ב-2017). בניגוד למשאלי עבר, במשאל העם שנערך ב-2020 מצביעי המשאל היו צריכים לענות רק "כן" או "לא" על השאלה האם צריך להפוך את האי למדינה ה-51 של ארצות הברית. על אף היותו משאל עם רשמי כמו משאלי עבר, משאל העם אינו מחייב מאחר שרק לקונגרס האמריקאי יש את הסמכות לאשר הצטרפות או הקמת מדינה חדשה לאיחוד האמריקאי.

בהתבסס על ספירת ליל הבחירות הבלתי רשמית, כ-52.34% מתושבי האי תמכו בהפיכת האי למדינה ה-51 של ארצות הברית וכ-47.66% התנגדו להפיכת האי למדינה ה-51 של ארצות הברית.

## רקע
קריאות למתן אוטונומיה לאי החלו להישמע עוד ב-1898, כאשר הוחלפה הריבונות במקום מריבונות ספרדית לריבונות אמריקאית (כמסוכם בחוזה פריז שנחתם באותה שנה)

ב-25 ביולי 1952 אימצה פוארטו ריקו חוקה חדשה שהגדירה את מעמדה כמדינה עצמאית המאוחדת עם ארצות הברית.

משאל עם זה בא לאחר תקופת משבר פוליטי וכלכלי באי, שהחל מנזק ממספר הוריקנים שהציפו את האי, שיבשו תשתיות וגרמו לאבדות בנפש והמשיך בהפגנות נגד הממשל שהגיעו לשיאן בהתפטרות המושל, ריקרדו רוסלו.

## תוצאות
עם סיום ההצבעה וההכרזה על התוצאות התברר כי 623,053 אנשים שהיוו רוב של כ-52.34% הצביעו בעד ההצעה להפוך את פוארטו ריקו למדינה ה-51 של ארצות הברית, לעומת זאת כ-576,346 אנשים (כ-47.66% מהמצביעים) התנגדו להצעה.

## תגובות
גורם במשרד הרשות המבצעת של נשיא ארצות הברית הגיב להכרזה של המושלת על קיום משאל עם הגיב בשלילה על ההכרזה ואמר כי "העדיפות הראשונה של מנהיגי פוארטו ריקו צריכה להיות טיפול בבעיות הכלכליות של המקום".

גם חברי קונגרס רפובליקנים יצאו נגד הממשל המקומי, מנהיג הסיעה הרפובליקנית, מיטש מקונל, אמר שהוא לא יביא את ההצעה להצבעה בסנאט, מלבדו היה גם הסנאטורית הרפובליקנית מטעם אריזונה, מרתה מקסלי שיצאה נגד הרעיון, טענה שהיא תוביל להוספה של סנאטורים נוספים מטעם המפלגה הדמוקרטית. עם זאת היו גם רפובליקנים שדווקא כן תמכו בהצעה בהם הסנאטור מפלורידה, מרקו רוביו שהביע את תמיכתו ברעיון.

המועמד הדמוקרטי והנשיא הנבחר בבחירות לנשיאות 2020, ג'ו ביידן לא הצהיר בגלוי על מעמד פוליטי כלשהו של המקום אך טען כי לפורטוריקנים יש זכות להגדרה עצמית.

ב־30 ביולי קרא נשיא ארצות הברית לשעבר, ברק אובמה לאזרחים בפוארטו ריקו ובמחוז קולומביה לתמוך בהצעה וזאת על מנת שיוכלו לקבל ייצוג שווה בממשלה.

## הערות שוליים

קטגוריה:הבחירות בארצות הברית (2020)
קטגוריה:פוארטו ריקו: פוליטיקה
קטגוריה:משאלי עם
קטגוריה:הקריביים: בחירות
Laugh Now Cry Later

**Laugh Now Cry Later** הוא סינגל שהוקלט על ידי הראפר הקנדי דרייק, בשיתוף הראפר האמריקאי ליל דורק. השיר יצא לאור ב-14 באוגוסט 2020, על ידי חברות התקליטים ריפבליק רקורדס ו-OVO סאונד, במקור כסינגל המוביל מתוך אלבום האולפן השישי של דרייק, *[[Certified Lover Boy]]*, אך לא נכלל בו בסופו של דבר.

השיר הגיע בשיאו למקום השני במצעד הבילבורד הוט 100, ולראשון במצעד הקנדה הוט 100.

## רקע
ב-12 באוגוסט 2020 פרסם דרייק קליפ של עצמו ושל אדם אחר שרכב על אופנועי ים בלילה ברשתות החברתיות. הפוסט לווה בכיתוב "". עם צאתו, התברר כי הווידאו קליפ של השיר טומן בחובו שיתוף פעולה עתידי בין דרייק לחברת הביגוד האמריקאית נייקי.

## ביקורת
ג'רמי ד. לארסון מפיצ'פורק שיבח את המסירה של דרייק, וכינה את השיר "אחד משירי דרייק הקלים והברוחניים ביותר שיצאו מזה זמן". בנוסף, הוא תיאר את נוכחותו כ"קרירה ופשוטה ללא מאמץ", וטען כי "ליל דורק מופיע כמקביל מושלם". מגזין Complex חשב שהשיר היה "אווירה, אך אינו להיט ברור" וגם לא "שיר פופ עם מספר השמעות רב ברדיו או הקלטת מועדונים שמכה חזק". לדברי צ'ארלס הולמס במגזין רולינג סטון, השיר "נשמע כמו דרייק בהשתתפות דרייק", והסביר שהשיר הוא "התגלמות של מה שקורה כשאתה מקיף את דרייק האמיתי עם חדר של מלא דרייקים בעבר".

## וידאו קליפ
הווידאו קליפ הרשמי של השיר פורסם בסמוך לצאת הסינגל עצמו, ובוים על ידי דייב מאיירס. הקליפ צולם במטה של חברת נייקי שבביברטון, אורגון, ובכך ספג ביקורת על פרסום החברה ונראותו כפרסומת. הקליפ מציג בעיקר תצלומים של דרייק עוסק בפעילויות ספורטיביות שונות: אגרוף מתחת למים (כהתייחסות למוחמד עלי), ריצה על הליכון ויציאה למסע קניות בחנות נייקי סגורה, וכן את דורק ודרייק רוכבים על אופנועי ים. הקליפ כולל גם מספר הופעות אורח של ספורטאים, ביניהם קווין דוראנט, אודל בקהאם ג'וניור  ומרשון לינץ' .

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דרייק
קטגוריה:שירי ליל דורק
קטגוריה:שירים באנגלית
קטגוריה:שירים על צחוק
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת ריפבליק רקורדס
קטגוריה:סינגלים בהוצאת OVO סאונד
הארי ריצ'רדסון

**הארי ריצ'רדסון** (באנגלית: **Harry Richardson**; נולד ב-13 במרץ 1993) הוא שחקן אוסטרלי. הוא ידוע בעיקר מהופעותיו בתפקיד דרייק קארן בסדרה "פולדארק", ובתפקיד פרנק גרשם בסדרה "דוקטור ת'ורן".

## ביוגרפיה
ריצ'רדסון נולד בסידני שבאוסטרליה. בגיל שנתיים עבר עם משפחתו ללונדון. בגיל 12 חזר לאוסטרליה ולמד בבית ספר תיכון בסידני. שם גילה את אהבתו למשחק. אחר כך בגיל 18 חזר לממלכה המאוחדת. הוא למד קורס קצר באקדמיה המלכותית לאמנות הדרמה שבלונדון. ב-2012 נרשם לבית הספר למשחק "האקדמיה לאמנויות הבמה של אוסטרליה המערבית" (WAAPA) בפרת'. ב-2014 סיים את לימודיו ב-WAAPA, ולמד אצל איוואנה צ'ובוק במלבורן.

הופעת הבכורה של ריצ'רדסון בקולנוע הייתה בסרט "Looking for Grace" בתפקיד ג'יימי. כשביקר בני משפחה בלונדון נבחן עבור התפקיד של פרנק גרשם בסדרה "דוקטור ת'ורן", בבוקר שלפני הטיסה שלו חזרה לאוסטרליה. אחר כך כיכב ריצ'רדסון בסדרה "פולדארק" בתפקיד דרייק קארן. ב-2017 הופיע בתפקיד קטן בסרט "דנקרק". ב-2019 כיכב ריצ'רדסון בסדרת הטלוויזיה האוסטרלית "Total Control" בתפקיד ג'ונתן קוסגרוב, יועץ לסנטור אירווינג.

בשנת 2022 החל לשחק בסדרת הדרמה התקופתית "העידן המוזהב" מבית היוצר של ג'וליאן פלוז לרשת HBO.

## פילמוגרפיה
### קולנוע

### טלוויזיה

## תפקידים בתיאטרון

## תפקידים ברדיו

## קישורים חיצוניים

* הארי ריצ'רדסון באתר Hamilton Hodell

## הערות שוליים

קטגוריה:שחקני קולנוע וטלוויזיה אוסטרלים
קטגוריה:בוגרי אוניברסיטת אדית קוון
קטגוריה:אוסטרלים שנולדו ב-1993
מבצע המאמץ הפעיל

**מבצע המאמץ הפעיל** (באנגלית: **Operation Active Endeavour**) הוא מבצע של נאט"ו בים התיכון שרוסיה נטלה בו חלק מאז פברואר 2006. מטרתו העיקרית של המבצע הייתה למנוע הברחת חומרים היכולים לשמש מחבלים (כולל חומרי נפץ ונשק להשמדה המונית). בנוסף נועד המבצע להבטיח את בטיחות מעברם של משאבי האנרגיה דרך הים התיכון. בשנת 2006 תכננה נאט"ו להרחיב את מנדט הפעולות גם לים השחור.

המבצע, שהחל ב-26 באוקטובר 2001, היה מהפעולות הראשונות שביצעה נאט"ו בעקבות הפעלתו ההיסטורית של סעיף 5 לאמנה הצפון-אטלנטית – אשר הופעל לראשונה לאחר פיגועי 11 בספטמבר 2001 – שלפיו, יש להעניק סיוע קולקטיבי למדינת נאט"ו שהותקפה. קדם לו מבצע עיט מסייע, שהחל ב-9 באוקטובר.

המבצע כלל אוניות שטח, מטוסי סיור ימיים, צוללות וסירות מהירות. בשיתוף פעולה זה נעשה מעקב תצפית אחר ספינות חשודות ובדיקתן. במקרה של סירוב לחיפוש, מידע אודות הספינה החשודה מועבר לנמל היעד, מכיוון שנאט"ו אינה רשאית לעצור ספינות. בסוף שנת 2005 נבחנו כ-59 אלף אוניות ונערך חיפוש על סיפונן של 80 אוניות.

ב-5 בפברואר 2006, שייטת של ספינות רוסיות מצי הים השחור של הפדרציה הרוסית שטו ב כדי להשתתף במבצע. רוסיה ונאט"ו מאמינים שהמבצע הימי מציין את תחילתו של שלב חדש של שיתוף פעולה צבאי בין הצדדים.

המבצע בוטל ב-9 באוקטובר 2016, ובמקומו הושק מבצע "Sea Guardian" , שאינו קשור ליישום סעיף 5 להגנה קולקטיבית.

## קישורים חיצוניים

* האתר הרשמי של מבצע מאמץ פעיל
* אתר הפיקוד הדרומי של נאט"ו למבצע
* דיווח על כל פעילות חשודה בים התיכון למרכז המשלוחים של נאט"ו (NSC)
* ניתוח מצב. ההשפעה המתמשכת של המבצעים על השינוי של נאט"ו, באתר נאט"ו 

## הערות שוליים

קטגוריה:הים התיכון: היסטוריה צבאית
קטגוריה:המלחמה העולמית בטרור
קטגוריה:מבצעי הכוחות המזוינים של הפדרציה הרוסית
קטגוריה:מבצעי נאט"ו
פטר טורדאי

**פטר טורדאי** (בהונגרית: **Tordai Péter**; נולד ב-7 בינואר 1948 בנירג'האזה) הוא סוחר יהודי-הונגרי. בין השנים 1999–2003 היה נשיא התאחדות הקהילות היהודיות בהונגריה.

## ביוגרפיה
פטר טורדאי נולד במשפחה יהודית ניאולוגית. סבו השתייך לקהילה האורתודוקסית. הוא נולד כבן הבכור והילד הראשון במשפחה. שם משפחת אביו, שנולד הכפר נירבוגדאני כ-16 ק"מ מנירג'האזה, היה טישלר שאביו שינה לטורדאי בשנת 1947. כמה מקרובי משפחתו גורשו ואף נרצחו באושוויץ במהלך השואה. אביו יחד עם שני אחיו מגויס לשירות העבודה (עבודות כפייה ליהודים עבור הצבא ההונגרי) וכך ניצלו הוא ואחיו מהגירוש לאושוויץ, בעוד אח נוסף גורש ונרצח באושוויץ עם חמישה משבעת ילדיו. כמה מקרוביו עלו לישראל. אחד מדודיו, פטר, עלה בשנת 1938 לישראל ונלחם נפל במלחמת העצמאות. על שמו הוא נקרא פטר. לאחר לימודיו בבית הספר היסודי סיים בית ספר מקצועי בתחום המכונאות החשמלית ואחר כך המשיך את לימודיו במכללה לתעשיית המזון בבודפשט. הוא החל להתייחס ברצינות רבה יותר ליהדותו משנות השישים והתוודע גם לבית המדרש לרבנים בבודפשט בניהולו של הרב יוז'ף שייבר. בשנת 1973 נשא את אשתו לאישה בבית הכנסת הגדול של בודפשט ברחוב דוהני. לאחר שסיים את לימודיו במכללה וזכה בתואר אקדמי הפך לעוזר הוראה, מרצה אך בסופו של דבר החליט לעזוב את האקדמיה, והחל לעסוק במסחר. כיום טורדאי מכהן בתפקיד נשיא בית הכנסת בדרך פרנקל לאו.

## תפקידו בקהילה היהודית
* בין השנים 1999–2003 היה נשיא MAZSIHISZ (התאחדות הקהילות היהודיות בהונגריה).
* טורדאי היה הנשיא האחרון של BZSH (הקהילה היהודית של בודפשט), אך ב-29 באוקטובר 2014, בשל הטענה לניהול בלתי תקין נגדו, האספה הכללית של BZSH הביע בו אי אמון וביטל את מינויו לתפקיד הנשיא.

## משפחתו
להורי אשתו היה עסק לממכר ירקות. הם נהרגו בתאונת דרכים בטרם נשא את אשתו לאישה. הוא נכנס לעסק והפך ל"עצמאי" (MASZEK שפירושו בהונגרית בראשי תיבות: "סקטור פרטי") שהיה מעמד די נדיר בהונגריה הקומוניסטית. בשנת 1975 נולדה בתו הבכורה אסתר ובשנת 1979 בתו אגי.

## לקריאה נוספת
* המגזין "שבת" (Szombat) ריאיון עם פטר טורדאי
* בחירות למוסדות היהודיים MAZSIHISZ (התאחדות הקהילות היהודיות בהונגריה) ו-BZSH (הקהילה היהודית של בודפשט)

קטגוריה:אנשי עסקים יהודים הונגרים
קטגוריה:אנשי דת יהודים
קטגוריה:נירג'האזה: אישים
קטגוריה:הונגרים שנולדו ב-1948
גבעות טרכייט

**גבעות טרכייט** (באנגלית: **Trachyte Hills**) הם רכס הרים קטן, בדרום פרובינציית קולומביה הבריטית שבקנדה.

שיא גובהו של הרכס 1,603 מטרים מעל פני הים.

הגבעות מתנשאות לגובה של 300 מטרים מעל סביבתן.

הגבעות מבותרות מאד.

הרכס ממוקם ממערב לפארק הפרובינציאלי ארוסטון;

מצפון לגבעות קורנוול ולפארק הפרובינציאלי גבעות קורנוול.

## היסטוריה
### מקור השם

שמן של הגבעות אומץ רשמית ב-6 באוקטובר 1936.

הגבעות נקראות על שם סלעי הטרכיט הגעשיים המרכיבים אותם.

## תיירות

הגבעות מרוחקות מאתרי תיירות ומכבישים ראשיים, וניתן לחצות אותם ברכבי 4x4, שיוצאים מחוות לצד הגבעות.

## לקריאה נוספת

• Brian Wikeem, Sandra Wikeem, **[http://bcgrasslands.org/wp-content/uploads/2017/06/bcgrasslandsfinal2004ver3.pdf The Grasslands of British Columbia]**, Grasslands Conservation Council of British Columbia, P 136

## קישורים חיצוניים

* גבעות טרכייט באתר השמות הגאוגרפיים הרשמי של ממשלת קולומביה הבריטית
* גבעות טרכייט באתר "אנציקלופדיית ההרים הקנדית"
* גבעות טרכייט באתר summitsearch
* מפת אזור גבעות טרכייט
* המרחק מגבעות טרכייט לאתרים אחרים בקולומביה הבריטית
* גבעות טרכייט באתר mindat
* מזג אוויר נוכחי עדכני בגבעות טרכייט
** תחזית מזג אוויר עדכנית ארוכת טווח עבור גבעות טרכייט
** סטטיסטיקות מזג אוויר עבור גבעות טרכייט

## הערות שוליים

טרכייט
טרכייט
טרכייט
Music – Songs from and Inspired by the Motion Picture

***Music – Songs from and Inspired by the Motion Picture*** הוא אלבום האולפן התשיעי של הזמרת-יוצרת האוסטרלית סיה. האלבום יצא לאור ב-12 בפברואר 2021, על ידי חברות התקליטים אטלנטיק רקורדס ומאנקי פאזל. מתוך האלבום יצאו ארבעה סינגלים. אלבום זה הוא חלק מן הסרט *[[מיוזיק (סרט)|Music]]*, אותו הפיקה ובימה סיה.

## רקע והכרזה
סיה סיפרה כי אינה מגדירה את הסרט *Music*, כסרט מוזיקלי. היא אמרה שחברים אמרו לה שזה כמו "[שיהיה] חתיכת ריקה כמו בשבץ נא שלא השתמשו בה" אם היא לא תעשה את הסרט כמחזמר. היא הצהירה כי תקציב הסרט גדל מ-4 מיליון דולר ל-16 מיליון דולר עם הפיכתו למחזמר, מכיוון שאולפן ההקלטות יכול להרוויח מהפסקול. סיה כתבה בעצמה 10 שירים עבור הסרט, שחלקם מוצגים באלבום *Music – Songs from and Inspired by the Motion Picture*, יחד עם שירים חדשים בהשראת הסרט. האלבום כולל 14 רצועות בסך הכל; המהדורה היפנית של האלבום כוללת 2 רצועות בונוס, "I'm Still Here", שיצא לראשונה בשנת 2018, והרמיקס לשר "Together". סיה מגדירה את האלבום כאלבום אולפן ולא אלבום פסקול; הגרסה המלהקת לפסקול אמורה לצאת גם היא ב-12 בפברואר.

## סינגלים וקידום
"Together" יצא לאור כסינגל המוביל של האלבום ב-20 במאי 2020. האלבום כולל גם את השיר "Saved My Life", שנכתב יחד עם דואה ליפה ויצא ב-2 במאי 2020. "Courage to Change" יצא כסינגל השני ב-24 בספטמבר 2020. הזמנה מראש של האלבום הוכרזה ב-19 בנובמבר 2020, יחד עם יציאתו של "Hey Boy" כסינגל השלישי. ב-14 בינואר 2021, יצא לאור גרסה נוספת של הסינגל "Hey Boy" בהשתתפות הזמר בורנה בוי. ב-19 בפברואר 2021, הוציאה את הסינגל "Floating Through Space", שהופק על ידי דייוויד גטה.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סיה
קטגוריה:אלבומים באנגלית
Selena Live!

****** או ****** הוא אלבום ההופעה הראשון של הזמרת המקסיקנית-אמריקאית סלינה. אלבום ההופעה יצא לאור ב-4 במאי 1993, על ידי חברת התקליטים EMI לטין. בשנת 2002 האלבום הופץ מחדש, כחלק מפרויקט מיוחד שנעשה לציון 20 שנה מאז תחילת הקריירה שלה.

לאחר שנרצחה סלינה על ידי יולנדה סלדיבר בשנת 1995, נכנס האלבום למקום ה-79 במצעד הבילבורד 200.

## רקע
האלבום מכיל אוסף של שירים של הזמרת אשר בוצעו בהופעות חיות לצד שלושה שירים חדשים. הביצועים הוקלטו במהלך מופע חינמי שקיימה הזמרת בטקסס. האלבום הגיע למעמד אלבום זהב לטיני ולאחר מותה הגיע למעמד פלטינה לטינית כפולה ולמעמד אלבום זהב רגיל.

## פרסים ומועמדויות
האלבום זכה בפרס גראמי בקטגוריית האלבום המקסיקני-אמריקאי הטוב ביותר ובכך הפכה לאמנית הטחאנו הראשונה לעשות זאת. בנוסף היא זכתה בשני פרסים בטקס פרסי הבילבורד הלטיני וב-3 פרסים בטקס פרסי מוזיקת הטחאנו. האלבום הגיע למקום הראשון במצעד האלבומים המקסיקנים האזוריים ולמקום השני במצעד האלבומים הלטינים ואף הגיע למקום ה-79 בבילבורד 200. לאחר צאת האלבום האלבום זכה לביקורות חיוביות כאשר מבקרי מוזיקה רבים טענו שהאלבום מבשר טובות לקראת אלבומה הבא וכי בזכות אלבום זה רבים החלו לכנות אותה כ"מדונה המקסיקנית". האלבום הוליד הוליד שלושה סינגלים, ששהו בו זמנית בחמשת המיקומים הראשונים במצעד השירים הלטינים של בילבורד.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי סלינה
קטגוריה:אלבומי הופעה בספרדית
קטגוריה:אלבומים שהופקו על ידי א.ב. קינטנייה
קטגוריה:אלבומי חברת EMI לטין
סרפינו דה טיבולי

**סרפינו דה טיבולי** (באיטלקית: **Serafino De Tivoli**; מרץ 1826 – 1892) היה צייר איטלקי ממוצא יהודי מקבוצת מאקיאיולי.

## קורות חיים
דה טיבולי נולד בליבורנו. הוא למד ספרות בבית ספר פרטי דתי בפירנצה, ולאחר מכן החל את הכשרתו האמנותית בהנהלת קרלו מרקו הזקן. הוא פגש את ויטו ד'אנקונה באמצע שנות ה-40 של המאה ה-20 והצטרף אליו לציור נופים באוויר הפתוח.

בשנת 1848 הוא נלחם כמתנדב טוסקני עם ג'וזפה גריבלדי בריסורג'ימנטו. בשנת 1855, ציוריו שהוצגו בתערוכה בפירנצה הביאו אותו לתשומת ליבם של האמנים שפקדו את בית הקפה מיכלאנג'ולו בפירנצה (כולל אלה שלימים יתפרסמו כקבוצת מאקיאיולי). באותה שנה נסע לפריז, שם התרשם מאוד מציורי אסכולת ברביזון. הוא ראה בריאליזם ובקיארוסקורו העוצמתי שלהם אמצעי לחידוש האמנות בעידן המודרני. עם שובו לפירנצה העביר את ההתלהבות החדשה הזו לחבריו, שאימצו במהירות את רעיונותיו. כהוקרה על ההשפעה שהייתה לו על חבריו האמנים בפירנצה כינה אותו טלמאקו סיניוריני "אבי המקיה".
ממוזער|ימין| מרעה
דה טיבולי ערך ביקורים נוספים בפריז, ובשנת 1863 הציג תערוכה ב"סלון דה רפוזה". בשנת 1873 עבר לפריז, שם פגש אמנים כגון טיסו ופיסארו, והפך לחברו הקרוב של דגה. הוא חזר לפירנצה בשנת 1890, שם חי בבידוד יחסי עד מותו בשנת 1892.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ציירים יהודים איטלקים
קטגוריה:אמנים יהודים איטלקים
קטגוריה:ציירים איטלקים במאה ה-19
קטגוריה:איטלקים שנולדו ב-1826
קטגוריה:איטלקים שנפטרו ב-1892
Mis Mejores Canciones – 17 Super Éxitos

***Mis Mejores Canciones – 17 Super Éxitos*** (בעברית: "**השירים הטובים ביותר שלי – 17 סופר להיטים**") הוא אלבום להיטים של הזמרת המקסיקנית-אמריקאית סלינה, אשר יצא ב-22 באוגוסט 1993 על ידי חברת התקליטים EMI לטין. האלבום זכה להצלחה מסחרית אדירה כאשר הגיע למעמד אלבום יהלום לטיני בארצות הברית על מכירות של 600 אלף עותקים והפך לאחד מהאלבומים הלטיניים הנמכרים ביותר בכל הזמנים בארצות הברית.

האלבום מכיל אוסף של שירים בולטים שהוציאה הזמרת במהלך עד לאותה עת.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי אוסף של סלינה
קטגוריה:אלבומי אוסף בספרדית
קטגוריה:אלבומים שהופקו על ידי א.ב. קינטנייה
קטגוריה:אלבומי חברת EMI לטין
בית פרלמן

בית העם (בית פרלמן) ברחוב יפו 70 בירושלים - 1948|שמאל|ממוזער|250px
**בית פרלמן** הוא בניין ברחוב יפו 70 בירושלים, נקרא על שם אלימלך פרלמן, בעליו של בית המסחר שפעל בו. בשנות ה-50 שכן בבניין "בית העם". 

## היסטוריה
בשנת 1880 הקים אלימלך פרלמן את בית המסחר לחומרי בניין וסחורות ברזל. היה זה בית המסחר לחומרי בניין הראשון בירושלים בבעלות יהודית.

בתחילה שכן בית המסחר בעיר העתיקה. כעבור זמן העביר פרלמן את בית המסחר אל רחוב יפו, מחוץ לחומות ירושלים. היה זה בית המסחר היהודי הראשון בירושלים שפעל מחוץ לעיר העתיקה. עם הזמן העסק התפתח והתרחב למספר מחסני מכירה.

בתקופה שלפני המרד הערבי הגדול ב--1936 רכש אליעזר פרלמן, נכדו של אלימלך, את המגרש שברחוב יפו מכולל ווהלין. הוא בנה במקום מבנה בן שתי קומות, קומת המסד שימשה חנויות ובקומה שמעליה היו דירות למגורים. בחלק מהחנויות נפתח בית העסק לחומרי בנין וברזל. במגרש שמאחורי המבנה היו מחסני בית המסחר של משפחת פרלמן.

בשנת 1955 נבנו עוד שתי קומות למגורים. מאחור היה מגרש עבור חומרי הבניין, ופתח שנבנה בבית עבור כניסת מכוניות אל החצר הזו.

בשנת 1947 עבר "בית העם" בירושלים משכונת זיכרון משה לקומה הראשונה בבית פרלמן. בית העם פעל במקום עד שנות ה–60, ואז עבר לבית העם ברחוב בצלאל.

לאחר קום המדינה חיפשו השלטונות מבנה מתאים לשכן בו את הכנסת ואחת ההצעות הייתה בית פרלמן, אך לבסוף נבחר בית פרומין. בשנות ה-50 שימשה המרפסת של "בית העם" בבית פרלמן כבימת כבוד למצעדי צה"ל.

## קישורים חיצוניים
* רחוב יפו 70-76 בתי אלימלך פרלמן באתר "מלון בכל מקום"
* סיור ברח' יפו באתר "אהבת ירושלים"

## הערות שוליים

קטגוריה:רחוב יפו: מבנים
קטגוריה:ישראל: בתי עם
For the Night

"**For the Night**" (בעברית: **להלילה**) הוא שיר של הראפר האמריקאי פופ סמוק, בו משתתפים הראפרים האמריקאים ליל בייבי ודה-בייבי. הוא יצא לאור כסינגל השלישי מתוך אלבום הבכורה של פופ סמוק, "Shoot for the Stars, Aim for the Moon". במקור, השיר אמור היה אמור להיות מבוצע עם YoungBoy Never Broke Again, אולם פופ סמוק הרגיש כי "העיתוי לא היה נכון". זהו השיר המצליח ביותר של פופ סמוק במצעדים השונים, והופיע לראשונה במקום השישי במצעד הבילבורד הוט 100.

## מיקומי שיא

## תארים

## קישורים חיצוניים

## הערות שוליים

קטגוריה:שירי פופ סמוק
קטגוריה:שירי ליל בייבי
קטגוריה:שירי דה-בייבי
קטגוריה:שירים שהתפרסמו לאחר מות מבצעיהם
קטגוריה:שירים באנגלית
קטגוריה:שירים שנכתבו על ידי דה-בייבי
קטגוריה:שירים שנכתבו על ידי מייק דין
קטגוריה:שירים על לילות
קטגוריה:שירי נשמה
יחסי בוסניה והרצגובינה – הודו

[ממוזער|שגריר בוסניה והרצגובינה (מימין) מגיש [כתב האמנה לנשיא הודו פרנב מוקרג'י, 2014]]
**יחסי בוסניה והרצגובינה–הודו** הם היחסים הדו-צדדיים בין הודו לבוסניה והרצגובינה.

## היסטוריה
יחסי הודו ובוסניה והרצגובינה התפתחו בתחילה בשנים בהן בוסניה והרצגובינה הייתה חלק מיוגוסלביה, כאשר ג'ווהרלל נהרו יצר מערכת יחסים עם יוסיפ ברוז טיטו.

## יחסים כלכליים
היקף הסחר בין בוסניה והרצגובינה להודו מסתכם ב-50 מיליון דולר. המסחר מוגבל על ידי זמינות כספים / אשראי וקישורים בנקאיים לא מספקים. הנמל העיקרי של בוסניה הוא נמל פלוצ'ה הקרואטי, ומסבך את הלוגיסטיקה. בשנת 2006 הוקמה ועדה הקשורה לסחר משותף ולשיתוף פעולה כלכלי בין בוסניה והרצגובינה והודו. הושקעו השקעות בבוסניה והרצגובינה, תוך התמקדות בטקסטיל, חלקי חילוף לרכב, פרויקטים של תשתיות ומגזרי תרופות.

## יחסי תרבות
תערוכה בשם 'בינתיים בהודו' נפתחה בסרייבו, במרץ 2015, המציגה נופים ותמונות מחיי היומיום בהודו.

הפורום התרבותי של הודו–בוסניה הוקם על ידי שגריר בוסניה והרצגובינה בהודו במהלך הפסטיבל העולמי השישי לעיתונות 2018 לפיתוח וקידום היחסים בין שתי מדינות. אגודת הידידות בבוסניה בהודו בסרייבו פועלת לקידום קשרי תרבות בין שתי המדינות בהנהגתה של גב' דוניה מאשיץ'.

## שיתוף פעולה בתחום האנרגיה
שר המסחר מבוסניה והרצגובינה דן במחקר המבוסס על מודל האנרגיה המתחדשת של הודו ויישומיו בבוסניה, אשר יבחן הזדמנויות לשני הצדדים.

## נציגויות דיפלומטיות
* הודו מיוצגת בבוסניה והרצגובינה באמצעות שגרירותה בבודפשט.
* בוסניה והרצגובינה מחזיקה בהודו שגרירות בניו דלהי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הווארד קריין

**האוורד דייוויד קרין** (באנגלית: **Howard Krein**; נולד ב-1966 או 1967) הוא רופא אף-אוזן-גרון ומנתח פלסטי יהודי-אמריקאי.

## ביוגרפיה
קריין נולד וגדל בצ'רי היל  שבניו ג'רזי, אביו, סטנלי קריין היה איש שיווק ואימו, ברנדה פרן הייתה עוזרת רפואית במחלקת קרדיולוגיה בבית חולים בעיר קמדן, הוא הפך ללוחם כיבוי אש בהתנדבות כבר בגיל שש עשרה.

### קריירה
קרין סיים תואר ראשון בביולוגיה באוניברסיטת רטגרס ותואר שני במדעי המוח. הוא, קיבל תואר דוקטור בביולוגיה בשנת 1996, מלבד זאת הוא עשה גם התמחות ברפואה דחופה וכירורגיה כללית ומאז הוא עובד בבית החולים האוניברסיטאי תומאס ג'פרסון ששוכן בפילדלפיה.

מאז 2011 שימש קרין כמנהל רפואה ראשי ב-StartUp Health, חברת טכנולוגיית רפואיות.

בשנים 2017–2019 היה אחד מהיועצים של ג'ו ביידן בתחומי מחלות סרטן, אביה של אשתו ואף קידם את יוזמתו של ביידן בפורום הכלכלי העולמי שהתקיים בדאבוס שבשווייץ, גם בקמפיין הבחירות של ביידן ב-2020 לקח קריין חלק וייעץ לו במגוון תחומים בנושאי בריאות, תפקידו על אף היותו לא רשמי גרר ביקורות רבות שטענו כי העסקתו מלווה בניגוד עניינים.

### חיים אישיים
קריין התחתן עם אשלי ביידן, עובדת סוציאלית ובתם של נשיא ארצות הברית ה-46 ג'ו ביידן ושל רעייתו ג'יל. הזוג התחתן ב-2012 בטקס שנערך בכנסייה קתולית וכלל רב וכומר, הזוג מתגורר בפילדלפיה.

## קישורים חיצוניים

* 
* 

## הערות שוליים

קטגוריה:בוגרי אוניברסיטת ראטגרס
קטגוריה:משפחת ביידן
קטגוריה:אמריקאים ממוצא רוסי-יהודי
קטגוריה:רופאים יהודים אמריקאים
קטגוריה:רופאי אף אוזן גרון יהודים
קטגוריה:אמריקאים שנולדו ב-1981
יחסי הודו–סרביה

[ממוזער|[ראש ממשלת הודו נרנדרה מודי (מימין) עם מקבילו הסרבי אלקסנדר ווצ'יץ' בכנס בינלאומי בגנדינגאר שבגוג'ראט, 2017]]
**יחסי הודו–סרביה** הם יחסי החוץ בין הרפובליקה של הודו לרפובליקת סרביה. שתי המדינות הן בעלות ברית מרכזיות והיו חברות מייסדות של ארגון המדינות הבלתי-מזדהות כאשר סרביה הייתה אז חלק מהרפובליקה הפדרלית הסוציאליסטית של יוגוסלביה. הודו הייתה אחת המדינות שתרמו להצעה להכניס מחדש את הרפובליקה הפדרלית של יוגוסלביה לאו"ם בשנת 2000. הודו תומכת בריבונות סרביה על קוסובו ואינה מכירה בעצמאותה ותומכת בהצטרפות סרביה לאיחוד האירופי. במהלך ביקורו בבלגרד בשנת 2013, הצהירה שרת המדינה לענייני חוץ ההודית פרניאט קאור כי הוא מקווה כי סרביה תמשיך לתמוך ברפורמות בגופים בינלאומיים, כולל האו"ם, ובהצעתה של הודו להיות חברה קבועה במועצת הביטחון של האומות המאוחדות.

## היסטוריה
בשנת 1926 העביר רבינדרנת טאגור שתי הרצאות באוניברסיטת בלגרד. שתי המדינות פיתחו יחסי ידידות הדוקים בתקופת המלחמה הקרה, כאשר יוגוסלביה והודו ניסו לשמור על דו-קיום שליו בין המדינות. יחסים קרובים במיוחד התקיימו בין נשיא יוגוסלביה יוסיפ ברוז טיטו וראש ממשלת הודו הראשון ג'ווהרלל נהרו. משנות ה-70 יש בבלגרד שני רחובות על שם מהטמה גנדי וג'ווהרלל נהרו עם פסלי חזה של שני המנהיגים שהוקמו במקום בשנות ה-90. במהלך השיטפונות בדרום מזרח אירופה בשנת 2014 הודו תרמה 100,000 דולר סיוע הומניטרי לסרביה. בשנת 2016 חיל האוויר הרוסי הודיע כי במהלך השנה הם יארגנו תרגיל צבאי משותף לסרביה, רוסיה, בלארוס, מצרים והודו.

## יחסי תרבות
סרביה הייתה אחת המדינות שתמכו בהצעת נרנדרה מודי ליום היוגה הבינלאומי באו"ם.

## נציגויות דיפלומטיות
* הודו מחזיקה בסרביה שגרירות בבלגרד.
* סרביה מחזיקה בהודו שגרירות בניו דלהי וקונסוליית כבוד בצ'נאי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אלכסיי מורוזוב (שחקן הוקי קרח)

**אלכסיי אלכסייביץ' מורוזוב** (ברוסית: **Алексе́й Алексе́евич Моро́зов**; נולד ב-16 בפברואר 1977, מוסקבה) הוא שחקן הוקי קרח רוסי לשעבר ששיחק בעמדת החלוץ הימני. זכה במדליית כסף במשחקים האולימפיים בשנת 1998, פעמיים זכה באליפות העולם (2008–2009) בהרכב נבחרת רוסיה בהוקי קרח, ובמדי אק בארס זכה מספר פעמים באליפות רוסיה. שימש כקפטן נבחרת רוסיה לשעבר וקפטן אק בארס. בעל תואר אמן ספורט מכובד של רוסיה (1998).

מאז פרישתו ממשחק עסק בניהול ליגות ההוקי קרח הרוסיות ובפרט ליגת הנוער (MHL) וליגת הנשים (WHL). מאז פברואר 2020, משמש כנשיא ליגת ההוקי הקונטיננטלית (KHL).

## קריירה
הוא בוגר האקדמיה להוקי קרח של קריליה סובייטוב מוסקבה.

בגיל 18 בדראפט ה-NHL בשנת 1995 הוא נבחר על ידי הפיטסבורג פינגווינס בסיבוב הראשון תחת המספר 24. לאחר הדראפט המשיך מורוזוב לשחק בקריליה סובייטוב כשעשה את הופעת הבכורה שלו ב-NHL רק בעונת 1997/98. אלכסיי כבש את השער הראשון שלו ב-NHL עם החבטה הראשונה שלו בבמשחקו הראשון עבור הפינגווינס. בעונת הבכורה שלו הוא שיחק 76 משחקים בהם קלע 26 נקודות (13 + 13).

הוא שיחק בפינגווינס במשך 7 עונות ברציפות, ולאחריהן בשנת 2004 בגיל 27 חזר לרוסיה וחתם על חוזה בקאזאן עם אק בארס המקומית.

הוא שיחק 9 עונות באק בארס וב-13 במאי 2013, הוא חתם על חוזה לשנתיים עם צסק"א.

ב-24 באוגוסט 2014 הודיע כי הוא מסיים את קריירת המשחק שלו ובשנת 2015 נבחר למנכ"ל ליגת ההוקי לנוער למשך 5 שנים. ב-14 בפברואר 2020 הוא נבחר לנשיא ליגת KHL, במקומו של דמיטרי צ'רנישנקו.

## משפחתו
הוא נשוי לאירינה (נולדה ב-02.16.1979), ולהם שני בנים ושתי בנות: ניקיטה (נולד ב-06.09.2007), אנסטסיה (נולדה ב-08.09.2009), דיאנה (נולדה ב-30.11.2016) ודניאל (נולד ב-03/06/2018). הסנדק של ילדי מורוזוב הוא איליה קובאלצ'וק.

## בקולנוע
* בסרט "האח 2" (בבימויו של אלכסיי בלבנוב) אלכסיי מורוזוב מגלם את עצמו בהופעת קמע. הוא מופיע גם על גבי כרזה התלויה על הקיר בדירתו של קוסטיה גרומוב (דקה 21), יחד עם שחקני ההוקי קספראיטיס וגרומוב.
* בסדרה "קבוצת הנוער" (בפרק 31) אלכסיי מורוזוב מופיע בהופעת קמע בתפקיד עצמו.

## קישורים חיצוניים

## הערות שוליים

קטגוריה:שחקני הוקי קרח באולימפיאדת ונקובר (2010)
קטגוריה:שחקני הוקי קרח באולימפיאדת נאגנו (1998)
קטגוריה:שחקני הוקי קרח רוסים
קטגוריה:עסקני ספורט רוסים
קטגוריה:ליגת ההוקי הקונטיננטלית
קטגוריה:רוסים שנולדו ב-1977
ולרי ביידן אוונס

**ולרי ביידן אוונס** (באנגלית: **Valerie Biden Owens**; נולדה ב-5 בנובמבר 1945) היא מורה ויועצת פוליטית אמריקאית. היא אחותו הצעירה של נשיא ארצות הברית, ג'ו ביידן.

אוונס מילאה תפקיד משמעותי בכל הקמפיינים הפוליטיים של אחיה. בקמפיין הבחירות לנשיאות שנערכו ב-2020 ואף הייתה בתפקיד ייעוץ בכיר והייתה פעילה במסלול הקמפיין.

## ראשית חייה
אוונסן היא בתם של קתרין יוג'יניה ביידן (לבית פינגן) וג'וזף רובינט ביידן האב, ואחותו הקטנה של הפוליטיקאי ג'ו ביידן וכן של פרנק ביידן וג'ים ביידן.

אביה של אוונס היה אמיד ובעל אמצעים קודם לכן בחייו, אך סבל מתהפוכות עסקיות עד שנולד בנו. במשך כמה שנים נאלצה המשפחה לחיות אצל הורי אמו. כאשר אזור סקרנטון חווה ירידה בערכו הכלכלי בשנות ה-50 של המאה ה-20, לא הצליח אביה של אוונס למצוא עבודה מספקת מבחינה כלכלית. בשנת 1953 עברה המשפחה לדירה בקליימונט שבדלאוור, שם התגוררו שנים אחדות לפני שעברו להתגורר בווילמינגטון. ג'ו ביידן האב החל להצליח יותר בעבודתו כסוחר מכוניות משומשות, וניתן היה לומר שהמשפחה השתייכה למעמד הביניים.

## קריירה
אוונס סיימה את לימודיה באקדמיה לאורסולין בשנת 196 ולאחר מכן המשיכה ללמוד באוניברסיטת דלאוור, הא סיימה את לימודיה במקום ב-1967.

לאחר הלימודים באקדמיה הייתה אוונס מורה בבית הספר לחברים בווילמינגטון, לאחר עבודתה כמורה כיהנה אוונס כסנגית נשיא בחברת ייעוץ תקשורת קרוב ל-20 שנים, בנוסף לכך אוונס לוקחת חלק פעיל בקמפיינים שמועדדים נשים לפתח ולהשתמש בכישוריהן הפוליטיים.

בשנת 2017 השתתפה אוונס בכנס טד טוק שנערך בווילמינגטון, מלבד זאת אוונס היא סגנית יו"ר במרכז פן ביידן לדיפלומטיה ולמעורבות גלובלית.

ב-2018 העניקה אוניברסיטת דלאוור לאוונס דוקטורט כבוד למשפטים.

## קישורים חיצוניים

* 

## הערות שוליים

קטגוריה:יועצים פוליטיים אמריקאים
קטגוריה:פעילות פוליטיות אמריקאיות
קטגוריה:משפחת ביידן
קטגוריה:בוגרות אוניברסיטת דלאוור
קטגוריה:בוגרי אוניברסיטת דלאוור
קטגוריה:יועצות פוליטיות אמריקאיות
קטגוריה:פעילים פוליטיים אמריקאים
קטגוריה:מורות
קטגוריה:מורים
קטגוריה:אנשי חינוך אמריקאים
קטגוריה:אמריקאיות שנולדו ב-1945
קטגוריה:אמריקאים שנולדו ב-1945
קוטה (ראג'סטאן)

**קוטה** (בהינדי: **कोटा**) היא עיר הממוקמת בדרום מזרח מדינת ראג'סטאן שבהודו. העיר ממוקמת כ-240 קילומטרים דרומית לבירת המדינה ג'איפור, על גדות נהר צ'מאל. על פי נתוני מפקד האוכלוסין של 2011 חיו בעיר מעט מעל מיליון תושבים, מה שהופך אותה לעיר ה-46 בגודלה בהודו.

## אקלים
הטמפרטורה בקוטה נותרת גבוהה יחסית לאורך כל השנה. עונת הקיץ ארוכה, חמה ויבשה ומתחילה מסוף מרץ ונמשכת עד סוף יוני. הטמפרטורות הממוצעות בחודשים מאי ויוני היא מעל 40 מעלות צלזיוס, ומגיעה לעיתים אף קרוב ל-45 מעלות צלזיוס. עונת המונסונים מגיעה לאחר מכן והיא מאופיינת בטמפרטורות נמוכות יחסית, אך גם בלחות גבוהה יותר וגשמים סוערים תכופים. המונסונים שוככים באוקטובר ובעקבות כך והטמפרטורה עולה שוב. עונת החורף קצרה ומתונה והיא מתחילה בסוף נובמבר ונמשכת עד סוף פברואר. הטמפרטורה הממוצעת בעונת החורף נעה בין 26.7 מעלות צלזיוס ל־12 מעלות צלזיוס. עונת החורף עשויה להיות העונה המוצלחת ביותר לבקר בקוטה בשל החום הכבד שמאפיין את עונת הקיץ.

## קישורים חיצוניים

* 

קטגוריה:ראג'סטאן: ערים
קטגוריה:יישובים שהוקמו ב-1631
אות בן-גוריון

**אות בן-גוריון** מוענק על ידי אוניברסיטת בן-גוריון בנגב כהוקרה על תרומה ייחודית לחברה הישראלית, לאנשים אשר תרמו מעצמם ומזמנם לאוניברסיטה, לקהילה ולנגב בתחומים שונים, כגון: חינוך, תרבות, מחקר ועוד.

אות בן-גוריון כהוקרה על תרומה ייחודית לחברה הישראלית הוענק לראשונה לרגל חגיגות שנת ה-50 של אוניברסיטת בן-גוריון ב-4 בדצמבר 2019, ו' בכסלו תש"ף, בשנת 2019 ביום בן-גוריון.

בין השנים 2012–2016 העניקה "אוניברסיטת בן-גוריון" את "אות בן-גוריון למנהיגות".

## אות בן-גוריון למנהיגות
"אות בן-גוריון למנהיגות" הוענק בין השנים 2012–2016 לארבעה אישים.

אות בן-גוריון למנהיגות מוקיר את המנהיגים שרואים את הפוטנציאל לצמיחה ולהתפתחות ברעיונות שרק זה עתה צצים והופכים את הרגע היחיד הזה לעתיד.

### רשימת הזוכים

## אות בן-גוריון
### רשימת הזוכים

הערות שוליים

*
בן-גוריון
קטגוריה:הנצחת דוד בן-גוריון
מפלי מריה כריסטינה

**מפל מריה כריסטינה** (באנגלית: **Maria Cristina Falls**) הוא מפל מים המקבל את מימיו מנהר אגוס  באזור צפון מינדנאו, בפיליפינים. לפעמים המקום נקרא "מפל התאומים" שכן הזרימה על סף המפל מופרדת על ידי סלע. המפל הוא נקודת ציון בעיר איליגן סיטי , המכונה גם עיר המפלים המלכותיים, בגלל נוכחותם של יותר מ -20 מפלים בעיר. המפל ממוקם במרחק 9.3 ק"מ מדרום-מערב לעיר. אזור הידוע בטבע הפראי והטבעי שלו. גובה המפל 98 מטרים הוא המקור העיקרי של החשמל לתעשיות בעיר, מאחר שהוקמה במקום תחנת כוח הידרואלקטרית הנקראת אגוס VI.

## תחנת הכוח ההידרואלקטרית אגוס VI
תחנת הכוח ההידרואלקטרית אגוס VI שהוקמה במפלי מריה כריסטינה, היא אחת מתחנות הכוח המופעלות על ידי נהר אגוס. לתחנת הכוח יכולת פוטנציאלית לייצור 200 מגה-וואט חשמל המיוצר על ידי זרם מי הנהר של כ-130 קוב לשנייה.

תחנת הכוח ההידרואלקטרית אגוס VI מופעלת ומפוקחת על ידי תאגיד הכוח הלאומי הפיליפיני החל ב-31 במאי 1953. במסגרת תוכנית הפיתוח של אזור מינדנאו, שיצאה לפועל על ידי הנשיאה הפיליפינית ה-14 (שרתה 2001–2010) גלוריה מקפגל ארויו. תחנת הכוח ההידרואלקטרית אגוס VI מתוכננת לעבור שדרוג בעלות של 1.856 מיליארד פסו פיליפיני.

## קישורים חיצוניים

* 
* 
* האתר הרשמי של ראשות העיר איליגן - מפלי מריה כריסטינה

## הערות שוליים

קטגוריה:הפיליפינים: גופי מים
קטגוריה:תחנות כוח הידרואלקטריות
קטגוריה:מינדנאו: גאוגרפיה
קונאן (עיר)

**קונאן** (ביפנית: **江南市**) היא עיר הממוקמת במחוז אאיצ'י, יפן.

## היסטוריה
קונאן הייתה ממוקמת במחוז אואורי העתיק, אשר נשלט על ידי שוגונות טוקוגאווה בתקופת אדו. בראשית תקופת מייג'י, לאחר הקמה של מערכת עיריות מודרנית, מקבץ של כפרים התקבץ באזור. ב-26 בנובמבר 1894, הכפרים באזור התמזגו לעיירה הוטיי וב-1 ביוני 1954, הוטיי, ושלוש העיירות הסמוכות אליה (קוצ'נו, מיאטה וקוסאי) התמזגו לעיר קונאן.

## גאוגרפיה
העיר קונאן ממוקמת על הגדה הדרומית של נהר קיסו. העיר ממוקמת כ-20 קילומטרים ממטרופולין נגויה.

## כלכלה
קונאן היא מרכז סחר והשקעה של מספר חברות יפניות גדולות, דוגמת טויוטה ומיצובישי.

## חינוך
בעיר פועלים עשרה בתי ספר יסודיים ציבוריים וחמישה בתי ספר תיכוניים ציבוריים. בעיר קיימות גם חטיבת ביניים פרטית אחת ובית ספר תיכון פרטי אחד. בנוסף, בעיר פועלת מכללה אקדמאית אחת, "אאיצ'י".

## קישורים חיצוניים

* 

## הערות שוליים

קטגוריה:יפן: ערים
קטגוריה:יישובים שהוקמו ב-1954
הופ לארסון

**הופ ראו לארסון** (באנגלית: **Hope Raue Larson**; נולדה ב-17 בספטמבר 1982) היא מאיירת וקומיקסאית אמריקאית זוכת פרס אייזנר. תחום העיסוק העיקרי שלה הוא רומנים גרפיים.

## ביוגרפיה
לארסון גדלה באשוויל, צפון קרוליינה. עם סיום לימודיה בתיכון, עברה ללמוד במכון הטכנולוגי ברוצ'סטר ומשם עברה למכון בית הספר לאמנות בשיקגו, שם סיימה לימודי BFA בשנת 2004. לאחר מכן עברה לטורונטו עם בעלה, הקומיקסאי הקנדי בריאן לי או'מאלי. בשנת 2005 הם עברו להליפקס (נובה סקוטיה), נובה סקוטיה.

בין השנים 2008–2010 גרו לארסון ואו'מאלי באשוויל, צפון קרוליינה ומשם עברו להתגורר בלוס אנג'לס, קליפורניה. לארסון ואו'מאלי התגרשו בשנת 2014. היא חזרה לאשוויל, שם היא מתגוררת כיום.

## קריירה
כאשר לארסון למדה בקולג', סקוט מקלאוד התעניין ברישומיה, ועודד אותה ליצור קומיקס. זמן קצר לאחר מכן, היא הוזמנה לאתר האנתולוגיות של וובקומיקס "Girlamatic" שם הפיקה את הקומיקס המקצועי הראשון שלה, סדרת רשת בשם "I Was There & Just Return". לאחר מכן, לארסון התרכזה במספר מיני-קומיקס קטנים בעבודת יד, ששילבו את תחומי העניין שלה בקומיקס, הדפסת מסך ויצירת ספרים.

היא תרמה לאנתולוגיות הקומיקס "Flight" ,"True Porn 2" ו- "You Ain't No Dancer" בזמן שעבדה על רומן גרפי בפורסם בחלקים ברשת, "Salamander Dream". בסופו של דבר זה הפך לספרה באורך מלא הראשון, שיצא לאור בידי AdHouse Books בספטמבר 2005; עבור הרומן הגרפי השני שלה היא עברה לאוני פרס ו"Gray Horses" שוחרר במרץ 2006.

בשנת 2006 חתמה לארסון על חוזה בן שני ספרים עם הוצאת הספרים סיימון אנד שוסטרר בניו יורק. הספר הראשון במסגרת עסקה זו, "Chiggers" (שפורסם ב-18 ביוני 2008), הוא רומן גרפי העוסק ב"נערות חנוניות" שנפגשות במחנה קיץ ויועד לקהל בגילאי 9–12.

בשנת 2006 זכתה לארסון בפרס איגנץ בקטגוריה "כישרון חדש ומבטיח".

בשנת 2007 זכתה לארסון בפרס אייזנר להכרה מיוחדת (מה שהיה ידוע בעבר בכינוי "כישרון הראוי להכרה רחבה יותר").

בשנת 2012 עיבדה לארסון את עבודתה של מדלן ל'אנגל "קמט בזמן: הרומן הגרפי", שפורסם בהוצאת ספרים מרגרט פרגוסון. היא זכתה בפרס אייזנר שני בשנת 2012 עבור עיבוד זה.

בשנת 2016, לארסון הפכה לכותבת החדשה של באטגירל בהוצאת די סי קומיקס ריצה שראתה את הדמות יוצאת למסע תרמילים באסיה במסע של גילוי עצמי.

בנוסף לקומיקס, לארסון עבדה כמאיירת פרילנסרית עבור לקוחות שונים, כולל הניו יורק טיימס.

היא עבדה כלטרר על ספרים כמו "Local" מאת בריאן ווד וריאן קלי.

ספרה של לארסון "All Summer Long" יצא לאור על ידי פראר שטראוס ג'ירו באביב 2018.

### הוצאה לאור
בשנת 2006 השיקה לארסון הוצאת לאור אינדי משלה, "Tulip Tree Press". היא הוציאה מספר מיני-קומיקס והדפסים דרך אתר ההוצאה; הספר היחיד שיצא בהוצאה היה "House of Sugar", אוסף עטור פרסים של רצועת הקומיקס של רבקה קראץ, שיצא ב-15 בנובמבר 2006. הספר זכה בפרס דאג רייט לשנת 2007 עבור "הכישרון המתהווה הטוב ביותר".

## קישורים חיצוניים

*  
* 

## הערות שוליים

קטגוריה:אמריקאים ממוצא שוודי
קטגוריה:אמריקאיות ממוצא גרמני
קטגוריה:קומיקסאיות אמריקאיות
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
אפל מבט מסביב

**אפל מבט מסביב** (באנגלית: "**Apple Look Around**") הוא שירות של חברת אפל, המאפשר למשתמש לצפות בתצוגת תמונה פנורמית של רחובות ערים ברחבי העולם ולעיין במידע על עסקים ואתרים שנמצאים באותם רחובות. השירות הוכרז לראשונה ב-5 ביוני 2019 בכנס המפתחים העולמי של אפל וזמין לשימוש מ-19 בספטמבר 2020 ביישום המפות של חברת אפל במערכות ההפעלה iOS, MacOS ו-IPadOS.

## רקע
יצירת מאגר התמונות, בדומה לשירות גוגל תצוגת רחוב, מתבצעת על ידי כלי רכב הנוסעים ברחובות הערים המיועדות למיפוי. בגגות כלי הרכב ישנן מצלמות מיוחדות המצלמות תמונות פנורמה ב-360 מעלות וחיישני לידאר המאפשרים למפות בתלת מימד כל עצם המופיע בתמונה.

נכון ל-16 בנובמבר 2020 השירות מכסה כחמש עשרה ערים בארצות הברית ועוד כשש ערים ביפן, בריטניה ואירלנד. באתר שהעלתה החברה ניתן לראות גם באילו מדינות ואזורים היא מתכננת ליצור תצוגת רחוב ואת זמני המעבר הכלליים של רכבי המיפוי.

אפל מצהירה כי היא תשמור על פרטיות המצולמים ותצנזר פנים ולוחיות רישוי שיופיעו בשירות. כמו כן, החברה מאפשרת לפנות אליה ולבקש לצנזר תמונות של בתים פרטיים.
[שמאל|250px|ממוזער|מערך המצלמות ו[חיישן|חיישני הלידאר ברכב המיפוי]]
ממוזער|רכב מיפוי של חברת אפל

## זמני השקת השירות

## זמינות

### זמינות עתידית
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## ערים ואתרים בישראל
לפי החברה, מאוקטובר 2020 ועד מרץ 2021 רכבי המיפוי עברו באזורים הבאים במדינת ישראל:

ב-15 בדצמבר 2022 החברה השיקה את השירות במדינת ישראל, ללא האזורים שבשליטת הרשות הפלסטינית.

## ראו גם
* גוגל תצוגת רחוב
* מפות
* אפל

## הערות שוליים

קטגוריה:אתרי אינטרנט שהושקו ב-2019
קטגוריה:מערכות מידע גאוגרפי
קטגוריה:תוכנות ואפליקציות של חברת אפל
דנדרובטיס כחול

**דנדרובטיס כחול** (שם מדעי: *Dendrobates tinctorius*) הוא מין של צפרדע ממשפחת הדנדרובטיים החיה ביערות האמזונאס שבברזיל, ונצואלה ובשילד גויאנה בגיאנה, סורינאם וגינאה הצרפתית והיא אחת הצפרדעים הגדולות במשפחתה.

הדנדרובטיס יכול להגיע לאורך 7 סנטימטרים, אך נפוץ יותר באורך 5.5 סנטימטרים כאשר הנקבות יותר גדולות מהזכרים, אף שיש לזכרים כפות רחבות יותר. צפרדעים אלה הם שוכני עצים החיים בין הענפים והצמחייה הלחה והם מטילים ביצים בתוך ברומליים שהם מוצאים. צבעם מגוון בין כחול, כחול בהיר וסגול עד שחור-צהבהב והגוף מנומר בכתמים כהים המשמשים צבעי אזהרה לטורפים מאחר שהם רעילים מאוד. בשבי ישנם מוטציות בגוונים נוספים.

## רעל
הרעל של צפרדע זו חזק מאוד ומורכב מאלופומיליוטוקסין (Allopumiliotoxin) מסוג Pumiliotoxin ומבאטריקוטוקסין (Batrachotoxin), אשר פוגעים בתאי העצבים וגורמים לשיתוקים חזקים ולעיתים גם למוות. עם זאת הרעל לא חזק כמו של צפרדע חץ זהובה ולעיתים הטורפים המורעלים לומדים להיזהר מהצפרדע לאחר היתקלות בודדת.

שבטי אינדיאנים החיים באמזונאס הורגים את הצפרדע ומושחים את הרעל מעורה על חיצים. כאשר הם יוצאים לצוד ביער הם מצוידים בנשק קטלני היכול לשתק יצורים קטנים עד בינוניים תוך שניות ספורות.

## מראה הצפרדע
גודל הצפרדע הוא בינוני ומשקלו שמונה גרם. אורך הזכרים הוא 3 עד 4.5 ס"מ והנקבות גדולות בחצי סנטימטר, אולם אצבעות הזכר גדולות יותר. הצפרדע רעילה ביותר וצבעי הכחול והנקודות השחורות נועדו להזהיר את הטורפים מהסכנה שבטריפתו. לכל צפרדע סדר נקודות שונה. לראשנים זנב ארוך וזימים במקום ריאות וכמו כל הצפרדעים, הם חיים במים עד לבגרותם.

## מחייה
הדנדרובטיס הכחול חי ביבשה אבל נשאר קרוב למים. הם טריטוריאליים ביותר ויתקפו כל מי שיכנס לטריטוריה שלהם. בשבי, תאי הרעל של הצפרדעים מפסיקים לתפקד בגלל תזונה שונה. תוחלת החיים בטבע נעה בין ארבע לשש שנים, אולם בשבי הוא יכול להגיע לעשר שנים. אחד ממקומות המחיה של צפרדעי הדנדרובטיס הכחולים הוא יער האמזונאס.

## רבייה
ממוזער
הוא מתרבה בדרך כלל בימים גשומים. הזכרים משמעים קירקורים חזקים ומנתרים. הנקבות שומעות ומגיעות לזכרים. אצל רוב החיות בטבע הזכרים נלחמים על הנקבות אבל אצל הדנדרובטיס הכחול הנקבות נלחמות על הזכרים. הביצים שלהם בוקעות תוך 15 עד 18 ימים ולפעמים אפילו 14 ימים. הביצים בצבע שחור, מעט שקוף, דביקים ומהם בוקעים בדרך כלל בין חמישה לעשרה צאצאים.

## מזון
הדנדרובטיס הכחול ניזון מנמלים, חיפושיות, זבובים, קרדיות, עכבישים, טרמיטים וזחלים.
## קישורים חיצוניים

## הערות שוליים

קטגוריה:בעלי חיים שתוארו ב-1797
קטגוריה:טקסונים שתוארו בידי פרדריק קיוויה
קטגוריה:דנדרובטיים
קטגוריה:ברזיל: דו-חיים
קטגוריה:דו-חיים ביער האמזונאס
ג'ון רודניצקי

**ג'ון רודניצקי** (באנגלית: **Jon Rudnitsky**; נולד ב-22 בנובמבר 1989) הוא שחקן וקומיקאי יהודי-אמריקאי, מוכר בשל היותו חבר צוות קבוע בתוכנית המערכונים "סאטרדיי נייט לייב" בשנים 2015–2016, ובשל משחקו בסדרה "מלכוד 22". 

## ראשית חייו
רודניצקי הוא יליד פארק הרינגטון, ניו ג'רזי. אמו, קארן, אחראית על המרכז הגרונטולוגי בבית החולים ברידג'ווד ואלי. הוא למד בבית הספר התיכון האזורי נורת'רן ואלי באולד טאפן. לאחר מכן למד משחק באוניברסיטת דרום קליפורניה. דודו (אח של אמו) הוא מיכאל אורן, לשעבר שגריר ישראל בארצות הברית. רודניצקי הוא יהודי.

## קריירה
רודניצקי הופיע עם בית הספר הארדלינגס. ב־31 באוגוסט 2015 פורסם כי רודניצקי יצטרף לקאסט של "סאטרדיי נייט לייב" כשחקן קבוע בעונה הארבעים ואחת של התוכנית. בפרק השלישי של אותה עונה, רודניצקי גילם את הכתב אנדרסון קופר במערכון, ושימש כמנחה לדיון נשיאותי דמוקרטי, עליו הוא קיבל ביקורת מקופר. הוא חיקה גם את וולף בליצר, ג'ון מאייר, מרטין סקורסזה, טום קרוז, ולדימיר פוטין, תוך שהוא עושה גם חיקוי לריקוד מתוך הסרט "ריקוד מושחת" לעדכון סוף השבוע. זה היה אחד משיאי העונה. ב־9 באוגוסט 2016 פוטר רודניצקי מהתוכנית. 

בשנת 2017, רודניצקי כיכב לצד ריס וית'רספון ופיקו אלכסנדר בסרט הקומדיה הרומנטי "כולם חוזרים הביתה". בשנת 2018, ג'ון שיחק את מייק בסרט "הבוס שלי בדייט" בהפקת נטפליקס.

הוא כיכב לצד ג'יין לינץ' בפיילוט לסדרה עתידית של רשת NBC, שלא נמכרה בשם ""יחסית שמח".

## פילמוגרפיה

### קולנוע

### טלוויזיה

## קישורים חיצוניים

* 

## הערות שוליים

קטגוריה:אמריקאים ילידי ניו ג'רזי
קטגוריה:קומיקאים יהודים אמריקאים
קטגוריה:חקיינים יהודים
קטגוריה:חקיינים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:בוגרי אוניברסיטת דרום קליפורניה
קטגוריה:אמריקאים שנולדו ב-1989
סילביו נגוץ

**סילביו נגוץ (נגוצו)** (ברומנית: **Silviu Neguț** או **Neguțu**; נולד ב-1 בפברואר 1945) הוא כיהן כפרופסור רומני לגאוגרפיה אנושית באוניברסיטת בוקרשט ופרופסור אורח באוניברסיטאות נוספות במערב אירופה, זוכה פרס סימיון מחדינצי של האקדמיה הרומנית לשנת 1999 עבור ספרו Modelarea matematică în geografia umană, הפרס השלישי בתחום מדעי הגנומיקה של האקדמיה הרומנית, מבין 80 הפרסים השנתיים שהיא מחלקת, על אף שהאקדמיה עצמה מציינת זוכה אחר בפרס לאותה שנה.

## חייו
סילביו נגוץ נולד לאב מנהל חשבונות, במשפחה מרובת ילדים. בילדותו המוקדמת האב היה נעדר מהבית בגלל מאסר על רקע התנגדות למשטר. במעבר לבית ספר תיכון תחילה נופה בגלל "מוצא לא בריא", אך לבסוף התקבל, כי נשארו כמה מקומות פנויים.

נגוץ הוא בוגר הפקולטה לגאוגרפיה של אוניברסיטת בוקרשט ב-1968 וגם קיבל דוקטורט באותה פקולטה ב-1984. החל מ-2010 הוא פרופסור אמריטוס בפקולטה לכלכלה ומ-2012 גם באקדמיה ללימודי כלכלה. הוא היה פרופסור אורח באוניברסיטה למדע וטכנטלוגיה בליל, צרפת, באוניברסיטת פריז-דופין, באוניברסיטת בארי, באיטליה ובאוניברסיטת אנקונה, איטליה.

בשנים 1991 - 1993 היה מזכיר מדעי באוניברסיטת בוקרשט, בשנים 1993 - 2008 פרודקאן (ממלא מקום הדקאן) ומשנת 2008 ועד 2012 דקאן הפקולטה ליחסי כלכלה בינלאומיים. החל משנת 2000 נגוץ מנחה לדוקטורט ו-25 מהמונחים על ידו כבר זכו לתואר דוקטור. נגוץ כתב והיה שותף בכתיבת כ-50 ספרים, כולל ספרי לימוד אוניברסיטאיים וקדם אוניברסיטאיים. הוא פרסם מעל 100 מאמרים.

## מספריו
* Geografia turismului (גאוגרפיה של התיירות)
* Geografie economica mondiala (גאוגרפיה כלכלית עולמית)
* Introducere in Geopolitica (מבוא לגאופוליטיקה)
* Geopolitica (גאופוליטיקה)
* Geografia Romaniei, a Uniunii Europene si a Europei (גאוגרפיה של רומניה, האיחוד האירופי ואירופה)
* Geopolitica latino-americana (גאופוליטיקה לטינו-אמריקאית)

## קישורים חיצוניים

* אוניברסיטת בוקרשט Prof.univ.dr. Silviu NEGUȚ 
* אוניברסיטת בוקרשט Prof.univ.dr. Silviu NEGUȚ 
* Curriculum vitae Europass 
* הקלטה וצילומים של דומיטרו דן עצמו, של אוצרת התערוכה המספרת על המסע ושל פרופסור נגוץ  
* Emisiunea Seniorii Petrolului Românesc – Silviu Neguț – 12 aprilie 2014 

## הערות שוליים

קטגוריה:גאוגרפים רומנים
קטגוריה:רומנים שנולדו ב-1945
נלי נוימן

**נלי נוימן** (בגרמנית: **Nelli Neumann**; 3 בינואר 1886 – 1942) הייתה מתמטיקאית גרמנייה, שהתמחתה בגאומטריה סינתטית. היא הייתה אחת הנשים הראשונות שהשיגו דוקטורט במתמטיקה באוניברסיטה גרמנית.

## ביוגרפיה
נלי נוימן נולדה בורוצלב, פרוסיה, בת יחידה להורים יהודים מקס נוימן, שופט, וסופי נוימן, שמתה כשנלי הייתה בת שנתיים. לאחר עשר שנים בהוהר טוכ'רשול בוורוצלב, השתתפה נוימן בקורסי דקדוק לבנות וסיימה את בית הספר לבנים "המלך ויליאם" בשנת 1905. אביה רשם אותה לשיעורים פרטיים במתמטיקה שהעביר ריצ'רד קוראנט. השניים המשיכו ללמוד יחד באוניברסיטת ורוצלב ובאוניברסיטת ציריך. נוימן חזרה לברסלאו להשלים תואר דוקטור. היא השלימה את עבודת הגמר שלה בשנת 1909 בהנחיית רודולף שטורם. לאחר שקוראנט קיבל את תואר הדוקטורט באוניברסיטת גטינגן, הם נישאו בקיץ 1912.

[ממוזער|[אבן נגף לזכרה של נלי נוימן באסן]]
לאחר שסירבה לפוסט-דוקטורט באוניברסיטת ברסלאו, למדה קורסים שהסמיכו אותה להיות מורה בבית ספר תיכון. ב-16 בפברואר 1916 התגרשו היא וקוראנט. לאחר מלחמת העולם הראשונה לימדה בבית ספר לבנות באסן, אך איבדה את מעמדה עם עליית הנאצים לשלטון בשנת 1933. ב-10 בנובמבר 1941 גורשה לגטו מינסק, שם הוצאה להורג בשנת 1942.

## קישורים חיצוניים

## הערות שוליים

קטגוריה:בוגרי אוניברסיטת ציריך
קטגוריה:מתמטיקאיות גרמניות
קטגוריה:מדעניות יהודיות
קטגוריה:מתמטיקאיות יהודיות
קטגוריה:מדענים שנספו בשואה
קטגוריה:נספים בגטו מינסק
קטגוריה:אסירים בגטו מינסק
קטגוריה:בוגרות אוניברסיטת ציריך
קטגוריה:ילידות 1886
קטגוריה:גרמנים שנולדו ב-1886
קטגוריה:גרמניות שנפטרו ב-1942
קטגוריה:גרמנים שנפטרו ב-1942
ריצ'רד קוראנט

**ריצ'רד קוראנט** (בגרמנית: **Richard Courant**; 8 בינואר 1888 – 27 בינואר 1972) היה מתמטיקאי אמריקאי גרמני ממוצא יהודי. הוא ידוע בעיקר בזכות הספר "מהי מתמטיקה?", שנכתב בשיתוף עם הרברט רובינס .

## חיים וקריירה
קוראנט נולד בלובליניץ, בפרובינציית שלזיה בפרוסיה. הוריו היו זיגמונד קוראנט ומרתה קוראנט לבית פרוינד מאולשניצה. אדית שטיין הייתה בת דודתו של ריצ'רד מצד אביו. בתקופת נעוריו עברו הוריו לעיתים קרובות, כולל לקלודצקו, לאחר מכן לורוצלב וב-1905 לברלין. הוא נשאר בוורוצלב ולמד באוניברסיטת ורוצלב, ואז המשיך את לימודיו באוניברסיטת ציריך ובאוניברסיטת גטינגן. הוא הפך לעוזרו של דויד הילברט בגטינגן והשיג שם את הדוקטורט בשנת 1910. הוא חויב לשרת במלחמת העולם הראשונה, אך נפצע זמן קצר לאחר שהתגייס ולכן פוטר מהצבא. קוראנט עזב את אוניברסיטת מינסטר בשנת 1921 כדי להחליף אריך אקה באוניברסיטת גטינגן. בגטינגן הקים את המכון המתמטי, שבראשו עמד משנת 1928 עד 1933.

קוראנט עזב את גרמניה בשנת 1933. הוא לא איבד את מעמדו בגלל היותו יהודי, שכן שירותו הקודם כחייל חזית פטר אותו עם זאת, חברותו בציבור במפלגה הסוציאל-דמוקרטי הייתה סיבה מספקת (עבור הנאצים) לפיטורים.

בשנת 1936, לאחר שנה באוניברסיטת קיימברידג', קיבל קוראנט דרגת פרופסורבאוניברסיטת ניו יורק בניו יורק. שם הקים מכון ללימודי תואר שני במתמטיקה שימושית. מכון קוראנט למדעי המתמטיקה (כפי ששמו שונה בשנת 1964) הוא אחד ממרכזי המחקר המוערכים ביותר במתמטיקה שימושית.

קוראנט ודויד הילברט חיברו את ספר הלימוד המשפיע "Methoden der mathematischen Physik", שמהדורותיו המתוקנות עדיין עדכניות ונמצאות בשימוש נרחב מאז פרסומו בשנת 1924. עם הרברט רובינס הוא כתב יחד סקירה פופולרית של מתמטיקה גבוהה יותר, המיועדת לקהל הרחב, שכותרתה "מהי מתמטיקה?". יחד עם פריץ ג'ון הוא היה שותף לחיבור של שני הכרכים "מבוא לחשבון וניתוח", שפורסם לראשונה בשנת 1965.

שמו של קוראנט מצורף גם לשיטת האלמנטים הסופיים, עם הטיפול המספרי שלו בבעיית הפיתול הרגילה בתחומים מחוברים מרובים, שפורסם בשנת 1943. שיטה זו היא כעת אחת הדרכים לפתור משוואות דיפרנציאליות חלקיות באופן מספרי. שמו ניתן  לתנאי קוראנט-פרידריך-לוי ונוסחת קוראנט מינימקס קרויה על שמו.

קוראנט נפטר משבץ מוחי בניו רושל ניו יורק, ב-27 בינואר 1972.

## חיים אישיים
בשנת 1912 התחתן עם נלי נוימן, אשר סיימה את הדוקטורט בוורוצלב בגאומטריה סינתטית בשנת 1909. הם גרו יחד בגטינגן עד שהתגרשו ב-1916. היא נרצחה במינסק על ידי הנאצים בשנת 1942 בגלל היותה יהודייה.

בשנת 1919 התחתן קוראנט עם נרינה (נינה) רונגה (1891–1991), בתו של פרופסור מגטינגן למתמטיקה שימושית, קרל רונגה (שיטת רונגה-קוטה).

לריצ'רד ונרינה נולדו ארבעה ילדים: ארנסט, פיזיקאי חלקיקים וחדשן במאיצי חלקיקים; גרטרוד (1922–2014), ביולוגית דוקטורט ואשתו של המתמטיקאי יורגן מוסר (1928–1999); הנס, פיזיקאי שהשתתף בפרויקט מנהטן; ולאונור (המכונה "לורי", 1928–2015), כנרת מקצועית ואשתו של המתמטיקאי ג'רום ברקוביץ' (1928–1998) ובהמשך אשתו של המתמטיקאי פיטר לאקס עד מותה.

## קישורים חיצוניים

* 
* 

## הערות שוליים

קטגוריה:מהגרים מגרמניה לארצות הברית
קטגוריה:אנשי צבא גרמנים במלחמת העולם הראשונה
קטגוריה:בוגרי אוניברסיטת גטינגן
קטגוריה:מתמטיקאים יהודים
קטגוריה:מתמטיקאים גרמנים
קטגוריה:מתמטיקאים אמריקאים
קטגוריה:מחברי ספרי לימוד
קטגוריה:סגל אוניברסיטת ניו יורק
קטגוריה:חברי החברה הפיזיקאית האמריקאית
קטגוריה:סגל אוניברסיטת קיימברידג'
קטגוריה:אמריקאים שנולדו ב-1888
קטגוריה:אמריקאים שנפטרו ב-1972
אנתוני ארמסטרונג-ג'ונס, רוזן סנודן הראשון

**אנתוני אמסטרונג-ג'ונס, רוזן סנודן הראשון** (באנגלית: **Antony Armstrong-Jones, 1st Earl of Snowdon**; 7 במרץ 1930 – 13 בינואר 2017) היה צלם ומעצב בריטי, שהיה בעלה של הנסיכה מרגרט, אחותה של המלכה אליזבת השנייה בשנים 1960–1978.

## ביוגרפיה
אנתוני ארמסטרונג-ג'ונס נולד ב-7 במרץ 1930 בשכונת בלגרביה שבלונדון, לרונלד ארמסטרונג-ג'ונס אשר השתייך לאצולה הוולשית הזוטרה ולאן מסל, אשר הייתה ממשפחת הבנקאות היהודית-גרמנית מסל והייתה נכדתו של האדריכל אלפרד מסל. הוא סיים את לימודיו במכללת איטון ולמד אדריכלות באוניברסיטת קיימברידג'. הוא נכשל בבחינות פעמיים והחל ללמוד לצלם, אך גם בכך לא הצליח. עם זאת, לאחר שהיה מעורב באופן מקצועי בצילום חברתי מאז 1951, הוא הצליח לעשות לעצמו בהדרגה שם. ארמסטרונג-ג'ונס הפך לצלם משפחת המלוכה וליווה את המלכה במסעותיה. מאוחר יותר, תחומי העניין העיקריים שלו היו אופנה, עיצוב וחיי תיאטרון, כמו גם דיוקנאות של ידוענים; תצלומיו בנושא זה היו בעיקר שחור-לבן. מפורסמים במיוחד היו דיוקנאותיהם של סלבדור דאלי, הנסיכה דיאנה ומרלן דיטריך.

במקביל, ארמסטרונג-ג'ונס עסק בתכנון רהיטים וכלי שולחן, ואף פרסם מאמרים על אמנות הצילום ואלבומי תמונות.

בשנת 1959 פגש ארמסטרונג-ג'ונס את הנסיכה מרגרט, אחותה הצעירה של המלכה אליזבת השנייה; הוא צילם את הנסיכה ביום הולדתה ה-29. ההיכרות הפכה לרומנטיקה, וב-6 במאי 1960 התחתנו השניים במנזר וסטמינסטר. ב-3 באוקטובר 1961 קיבל ארמסטרונג-ג'ונס את התואר רוזן סנודן מהמלכה.

בשנת 1976 נפרדו השניים, ובשנת 1978 הם התגרשו באופן רשמי; הסיבה לכך הייתה הרומן של הנסיכה מרגרט עם הברון רודי לוולין. כעבור שנה התחתן ארמסטרונג-ג'ונס בפעם השנייה עם לוסי לינדזי-הוג.

בשנת 1998 נולד לאנתוני ארמסטרונג-ג'ונס בן לא חוקי, ג'ספר ויליאם אוליבר. אמו היא מלאני כבל-אלכסנדר.

## משפחתו
מנישואיו עם הנסיכה מרגרט נולדו לו שני ילדים:
* דייוויד ארמסטרונג-ג'ונס, רוזן סנודן השני (נולד ב-3 בנובמבר 1961).
* ליידי שרה ארמסטרונג-ג'ונס (נולדה ב-1 במאי 1964), התחתנה עם דניאל צ'אטו.

מנישואיו עם לוסי לינדזי-הוג נולדה לו בת אחת:
* פרנסיס (נולדה ב-17 ביולי 1979), התחתנה עם רודולף פון הופמנסטל.

אנתוני מת ב-13 בינואר 2017, והוא בן 86.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:צלמים בריטים
קטגוריה:צלמי אופנה
קטגוריה:צלמי דיוקן
קטגוריה:המלוכה הבריטית
קטגוריה:רוזנים בריטים
קטגוריה:אנגלים ממוצא יהודי-גרמני
קטגוריה:בריטים שנולדו ב-1930
קטגוריה:בריטים שנפטרו ב-2017